VikipeediA 

Taani keel 


Taani keel (taani keeles dansk ) kuulub Indoeuroopa 
keelkonna germaani rühma põhjagermaani ehk 
Skandinaavia alamrühma. 

Taani keel on Taani riigi ametlik keel ning fääri keele 
kõrval teine ametlik keel Fääri saartel. 2009. aasta maini 
oli ta grööni keele kõrval teine ametlik keel ka 
Gröönimaal J 1 ' Lisaks on pisut taani keele kõnelejaid 
Taani piiri ääres Saksamaal. 

16.-19. sajandil oli taani keel Norra ametlik keel. 

Taani keelt kõneleb emakeelena Taanis umbes 5 miljonit 
inimest ning Saksamaal (Põhja-Schleswigis umbes 50 
000 inimest), Gröönimaal, Kanadas, Norras, Rootsis ja 
Ameerika Ühendriikides kokku umbes 330 000 inimest. 
Üle maailma kõneleb taani keelt umbes 5,6 miljonit 
inimest. 

Taani keele lähimad sugulaskeeled on norra ja rootsi 
keel. Eriti lähedane on taani keelele norra kirjakeele 
variant bokmäl, kuigi hääldus on oluliselt erinev. Rootsi, 
norra ja taani keele kõnelejad saavad üksteisest aru, kui 
ei räägita liiga kiiresti. 

Murded 


Saja aasta eest oli Taanis sadu murdeid. Nõnda näiteks said väikese Samso saare põhjaosa elanikud halvasti 
aru sama saare lõunapoolsetest asukatest! Pealinna Kopenhaageni domineerimise tõttu on praeguseks 
murded hääbunud, kuid säilinud on piirkondlikud erinevused, näiteks sõnameloodias on kergesti eristatav, 
kas inimene on pärit näiteks Jüütimaalt või F ynilt . Mõnes Jüütimaa lääne- ja põhjapiirkonnas on maal siiski 
säilinud ka puhtakujulised murded, mis erinevad suuresti pealinnas räägitavast keelest. Neil on muuhulgas 
hoopis teistsugune artiklite süsteem ja hääldus, näiteks kirjakeeles ormen 'uss' - murdes ce worm; kirjakeeles 
oeblet 'õun' - murdes ce cewl. 

Mitmed kuulsad 19. ja 20. sajandi Jüütimaa autorid on kirjutanud murdes. 

Murded jagunevad kolme rühma: läänemurded (jüüti murded), saarte murded (Sjsellandi, Fyni ja 
naabersaarte murded) ja idamurded (Bornholmi murre; 17. sajandi keskpaigani kuulusid sinna ka Skäne, 
Hallandi ja Blekinge murrakud, millest hiljem said lõunarootsi murded). 

Tänapäevane mitmekesisus 


Kui üksikud erandid välja arvata, on Kopenhaageni keelelise domineerimise täielikkuse tõttu 1960- 
1980ndatel aastatel taani keele praegust kõnelejaskonda hinnatud üheks homogeensemaks omasuuruste seas 
maailmas.^ Kui ka enne 1960. aastat peeti pealinna kõnelemisviisi prestiižseimaks, siis varasem 
vahetegemine pealinna "hea" ja "kombeka" ning murrete "halva" ja "lohaka" kõnelemisviisi vahel ei 
avaldanud keelelisele mitmekesisusele olulist mõju. 1960. aastatest hakati aga televiisori vahendusel 
rääkima "kohasest" ja "kohatust" kõnelemisest, mis tasalülitas keelelise mitmekesisuse peaaegu täielikult 
ning murdetunnusteks jäi peamiselt prosoodia/ 3 ^ Sellest hoolimata levis pealinna prestiižsuse läbi kaks 
eristatavat kõnevormi - riigitaani keel ( rigsdansk ) ja Kopenhaageni keel ( k0benhavnsk ), mida on nende 
erineva sotsiaalmajandusliku päritolu tõttu nimetatud vastavalt ka kõrg-Kopenhaageni keeleks ja madal- 
Kopenhaageni keeleks, mis on tulenenud nende algse kõnelejaskonna ühiskondlikust positsioonist.^ 

Tänapäeva noorte seas õpitakse riigitaani keel selgeks enamasti koolis ja Kopenhaageni keel enamasti 
avaliku meedia vahendusel^, mistõttu on keelevariandid omandanud teatud stereotüübid. Nõnda 
tunnetatakse riigitaani keele kõnelejaid "haritute", "sihikindlate" ja "hoolsatena", samas kui Kopenhaageni 
keel assotsieerub "laheda", "moodsa" ja "enesekindlaga"Sedamoodi on riigitaani keelega seotud 
teadvustatud prestiiž, s.t. eelistusi küsides hinnatakse seda kõrgemalt, seevastu on Kopenhaageni keelel 
varjatud prestiiž, mis tähendab, et vabalt rääkides eelistatakse just seda vormija Valdava varjatud maine 
tõttu arvatakse, et ühiskeel liigub tulevikus Kopenhaageni keele poole.^ Pealinna keeleline mõju püsib 
siiani, teiste keskuste panus ühiskeelte muutusse on minimaalne.® Tänapäeva keelelist mitmekesisust 
ilmestavad viimasel ajal ka multietnolektsed taani keele variandid, mis on välja kujunemas immigrantide 
kakskeelsetes keskkondades.® 

Kiri 


Taani keel kasutab ladina kirja, kuid taani tähestikus on ladina tähestikule lisatud tähed JE/ca, 0/0 ja Ä/ä, mis 
paiknevad tähestiku lõpus siin toodud järjekorras. Enne õigekirjareformi 1948. aastal kasutati tähe ä asemel 
ühendit aa. Isikunimedes, mõnes kohanimes ja vanades dokumentides on säilinud vana kirjaviis. 

Taani ja norra tähestik on praegu samasugused. 


Foneetika 






Taani keele hääldus on raskesti õpitav. Taani naabermaades öeldakse, et taanlased räägivad, nagu neil oleks 
kuum kartul suus. 

12.-13. sajandil muutusid vokaalidevahelised klusiilid p, t ja k helilisteks spirantideks ning osaliselt 
vokaliseerusid. Norra keele sõnadele lõpe [lööpe] 'jooksma', mate [moote] 'viis', bake [haake] 'küpsetama' 
vastavad taani keele sõnad lahe [löw(e)], made [moõ(e)], hage [bäj(e)]. Säilinud helitud klusiilid 
aspireerusid tugevalt ning helilised klusiilid muutusid helituteks. 

Muusikaline rõhk asendus "tõukega" (häälepaelte järsu kokkutõmbega; stodi). Sõnade marid [männ] 'mees' ja 
man [män] (aluse konkretiseerimata jäämist märkiv sõna) hääldus erineb põhiliselt selle poolest, et esimese 
hääldamisel tõmbub kõri kõvasti kokku. Samasugune hääldusefekt esineb nõrgemal kujul põhjainglise 
murretes (näiteks sõnas butter [ba?a] 'või'). 

Taani keeles on väga palju täishäälikuid, mida kirjapilt oma 9 vokaalitähega ei näita. Näiteks a-täht võib 
häälduda eesti keele a- või ö-sarnase häälikuna. Iga täishäälik võib olla pikk või lühike, tõukega või ilma. 
Vokaalid moodustavad ka diftonge, triftonge ja tetraftonge (näiteks foerge [fäoue] 'värvima', joerv [iäou] 
'ahm'). Täishääliku järel muutuvad g ja r diftongi osaks või kaovad hoopis: og [ou] 'ja', flag [fläi] 'lipp', bar 
[bäo] 'alasti', Norge [nou] 'Norra'. 

Peaaegu kõik vanapõhja keele sõnalõpulised rõhuta vokaalid on taani keeles muutunud järgmiselt: täishäälik 
> e > keskkõrge keskvokaal (> null). Õigekirjas on -e säilinud, kuid paljudes murretes seda ei hääldata 
(näiteks tage [ta] ‘võtma’). 

Kurguhäälik r on palju nõrgem kui prantsuse keeles: rige [Rij(e)] 'riik'. 

Morfoloogia 


Nimisõnadel on kaks sugu: ühissugu, mis on tekkinud mees- ja naissoo ühtesulamisel, ja kesksugu. Sugude 
kohta ei ole kindlaid reegleid; need tuleb lihtsalt meelde jätta. Nagu teisteski Skandinaavia keeltes, on taani 
keeles enkliitiline määrav artikkel. Näiteks sõna mänd 'mees' on umbmäärase artikliga en mänd ('üks mees') 
ja määrava artikliga manden ('see mees'). Omadussõnalise täiendi puhul on määrav artikkel eraldi sõna: den 
store mänd 'suur mees'. 

Taani keele tegusõnade infinitiiv lõpeb täishäälikuga, mis on peaaegu alati -e. Tegusõnadel on ajavormid, 
kuid pööramist puudub. Näiteks sõna spise 'sööma' olevik on spiser 'söön, sööd, sööb, sööme, sööte, 
söövad'. 

Tegusõnad jagunevad tugevateks ja nõrkadeks. Tugevate verbide lihtminevik ja mineviku kesksõna 
moodustatakse vokaalivahelduse teel, nõrkadel verbidel sufiksite abil: 

lobe 'jooksma' - lober 'jookseb' - lob 'jooksis' - er lohet 'on jooksnud' (tugev) 
skyde 'tulistama' - skyder 'tulistab' - skod 'tulistas' - har skudt 'on tulistanud' (tugev) 
straffe 'karistama' - straffer 'karistab' - straffede 'karistas' - har straffet 'on karistanud'. 

Taani keeles on ka refleksiivsed verbid, mis moodustatakse sufiksi -(e)s abil: näiteks mode 'kohtama' - 
modes 'kohtuma'. 

Sõnavara 


Enamik taani keele sõnu on genuiinsed ehk põlised, pärinedes vanapõhja keelest. Genuiinsed sõnad on 
näiteks germaani algkeeleni tagasi ulatuvad mänd 'mees', kvinde 'naine', hund 'koer', hjem 'kodu', gärd 'õu', 
rod 'punane' ning Skandinaavia keeltele eriomased barn 'laps', skov 'mets'. 






Et saksa ja inglise keel on taani keele sugulaskeeled, siis tulevad paljud taani keele sõnad nende keelte 
oskajatele tuttavad ette. Näiteks sõnad have, over, under, for ja kat langevad nii tähenduselt kui ka 
kirjapildilt (kuid mitte häälduselt) peaaegu kokku ingliskeelsete sõnadega. Taani keele sõna by 'linn' esineb 
mitmes Inglismaa kohanimes (näiteks Whitby, Selby). 

Põhiarvsõnad ühest kahekümneni on: en, to, tre, fire, fem, seks, syv, otte, ni, ti, elleve, tolv, tretten, fjorten, 
femten, seksten, sytten, atten, nitten ja tyve. 40-st suuremate arvude puhul kasutatakse osalt 
kahekümnendsüsteemi. 

Sõnavaras on palju laene saksa, inglise, prantsuse ja teistest keeltest. 

Õigekeelsussõnaraamatus on umbes 55 000 sõna. Kokku on teada umbes 2,5 miljonit sõna. Sõnade suur arv 
tuleneb liitsõnade rohkusest. 

Keelenäide 


Meieisapalve 

Fader Vor! Du, som er i Himlen. 

Helliget võrde dit navn. 

Komme dit rige. 

Ske din vilje, 

som i Himlen sä og pä j orden. 

Giv os i dag vort daglige brod. 

Og forlad os vor skyld, 

som og vi forlader võre skyldnere, 

Og led os ikke i fristelse, men frels os fra det onde. 
(Thi dit er riget og magten og seren i evighed). Amen. 


Inimõiguste ülddeklaratsiooni artikkel 1 

Alle mennesker er fodt frie og lige i vserdighed og rettigheder. De er udstyret med fornuft og samvittighed, 
og de bor handle mod hverandre i en broderskabets and. 

Ajalugu 


Taani keele ajalugu jaguneb kaheks perioodiks: vanataani keel (9.-15. sajand) ja uustaani keel (alates 16. 
sajandist). 

Vanimad keelemälestised on 9.-ll^sajandist pärinevad raidkirjad (nooremad ruunid). 13.-14. sajandist on 
säilinud ladina kirjas käsikirjad, mis kujutavad nedast piirkondlikke seadusi. 

Esimene taanikeelne trükitud raamat ilmus 1495. aastal. 

Kuulsaimad taani keeles kirjutanud kirjanikud on filosoof Soren Kierkegaard, muinasjutuvestja Hans 
Christian Andersen ja näitekirjanik Ludvig Holberg. Nobeli kirjandusauhinna on saanud Karl Adolph 
Gjellerup ja Henrik Pontoppidan (koos 1917) ning Johannes Vilhelm Jensen (1944). 

Taani keelepoliitika 





► Pikemalt artiklis Taani keelepoliitika 

Taani tänapäevane keelepoliitika on ametlikult märkimisväärselt liberaalne ja laissez-faire. Taani keelt 
ennast ei peeta riigisiseselt ohustatud keeleks ning seetõttu ei ole peetud vajalikuks taani keele staatust eraldi 
seadusega kaitsta. Taani keelel on olnud Taani kuningriigis koloniaalkeele staatus, mille kõrval on ametlik 
staatus antud fääri keelele 1948. aastal ning Gröönimaal grööni keelele 1979. aastal. Alates aastast 2009 on 
grööni keele läänegrööni murre Gröönimaa ainus ametlik keel. Eraldi on kaitstud ka ajalooliste saksa 
vähemuste õigused Taanis.'^ 

Spetsiaalselt keelekasutust reguleeriva seadustiku puudumise kõrval on keeleküsimus tõstetud esile hariduse 
ja integratsiooni valdkonnas, kus ametlikust sõnastusest hoolimata on keelekasutus tugevalt 
reglementeeritud. Reglementeeritud alade kõrval on liberaalne keelepoliitika üleüldiselt soosinud 
keeleprobleemidele lahenduse leidmist kohalikus kontekstis.^ 

Euroopa Liidu ametlikud keeled 

